ᱥᱳᱵᱷᱟᱱᱟᱛᱷ ᱵᱮᱥᱨᱟ

ᱥᱚᱵᱷᱟᱱᱟᱛᱷ ᱵᱮᱥᱨᱟ ᱫᱚ ᱑᱙᱓᱖ ᱥᱟᱹᱦᱤᱛ ᱨᱮᱭᱟᱜ ᱕ ᱚᱠᱴᱚᱵᱚᱨ ᱱᱟᱦᱟᱜ ᱡᱷᱟᱨᱠᱷᱚᱱᱰ ᱯᱚᱱᱚᱛ ᱨᱮᱭᱟᱜ ᱥᱤᱝᱵᱷᱩᱢ ᱡᱤᱞᱟᱹ ᱵᱟᱠᱩᱲᱟᱜ ᱢᱳᱫᱟ , ᱱᱤᱨᱢᱤᱥᱚᱨᱤ ᱨᱮ ᱡᱟᱱᱟᱢ ᱞᱮᱱᱟ᱾ ᱱᱩᱭ ᱫᱚ ᱢᱤᱫ ᱧᱩᱛᱩᱢᱟᱱ ᱠᱟᱹᱦᱱᱤ, ᱥᱚᱨᱮᱥ ᱚᱱᱚᱲᱦᱮ ᱚᱞᱤᱡ ᱠᱟᱱᱟᱭ ᱾ ᱟᱯᱟᱛ ᱧᱩᱛᱩᱢ ᱫᱚ ᱥᱩᱱᱟᱹᱨᱟᱢ ᱵᱮᱥᱨᱟ ᱟᱨ ᱜᱚᱜᱚ ᱫᱚ ᱵᱟᱞᱦᱤ ᱵᱮᱥᱨᱟ ᱟᱨ ᱚᱲᱟᱜ ᱦᱚᱲ ᱟᱜ ᱧᱩᱛᱩᱢ ᱫᱚ ᱟᱫᱟᱨ ᱛᱟᱹᱱᱤ ᱵᱮᱥᱨᱟ ᱾
ᱚᱞᱚᱜ ᱡᱤᱭᱚᱱ
ᱵᱮᱥᱨᱟ ᱫᱚ ᱟᱹᱛᱩ ᱤᱥᱠᱩᱞ ᱠᱷᱚᱱ ᱜᱮ ᱚᱞ ᱚᱜ ᱡᱤᱭᱚᱱ ᱫᱚ ᱮᱛᱚᱦᱚᱵ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱵᱚᱦᱚᱲᱟᱜᱳᱲᱟ ᱠᱚᱞᱮᱡ ᱠᱷᱚᱱ ᱑᱙᱖᱗ ᱥᱟᱹᱦᱤᱛ ᱨᱮ ᱵᱤ.ᱮ ᱯᱟᱥ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱨᱟᱣᱩᱞᱠᱮᱞᱞᱟ ᱥᱴᱤᱞ ᱯᱞᱮᱱᱢ ᱨᱮ ᱠᱟᱹᱢᱤᱭᱟᱹ ᱞᱮᱠᱟᱛᱮ ᱥᱮᱞᱮᱫ ᱮᱱᱟ ᱾ ᱠᱟᱹᱢᱤ ᱚᱠᱛᱚ ᱜᱮ ᱑᱙᱘᱘ ᱥᱟᱹᱦᱤᱛ ᱨᱮ ᱨᱟᱸᱪᱤ ᱡᱮᱜᱮᱫ ᱵᱤᱫᱽᱫᱷᱟᱹᱜᱟᱲ ᱠᱷᱚᱱ ᱥᱟᱱᱛᱟᱲᱤ ᱛᱮ M.A ᱠᱮᱫᱟ ᱾

 ᱠᱟᱹᱢᱤ ᱡᱤᱭᱚᱱ 
ᱥᱳᱵᱷᱟᱱᱟᱛᱷ ᱵᱮᱥᱨᱟ ᱜᱚᱢᱠᱮ ᱫᱚ ᱚᱞᱚᱜ ᱡᱤᱭᱚᱱ ᱠᱷᱚᱱ ᱜᱮ ᱥᱟᱱᱛᱟᱲᱤ ᱥᱟᱶᱦᱮᱫ ᱪᱟᱨᱪᱟᱣ ᱫᱚ ᱮᱦᱚᱵ ᱞᱮᱫᱟ ᱾ ᱟᱡᱟᱜ ᱚᱞ ᱠᱚ ᱢᱩᱫᱽ ᱨᱮ - ᱪᱤᱠᱤ ᱪᱤᱭᱟᱹ (᱑᱙᱗᱖) ᱥᱟᱹᱦᱤᱛ ᱨᱮ , ᱯᱮᱼᱡᱚᱲ ᱠᱟᱹᱦᱱᱤ (᱑᱙᱗᱗/᱘᱓), ᱢᱟᱱᱛᱟᱨ (᱑᱙᱙᱑) ᱟᱨ ᱒᱐᱐᱗ ᱥᱮᱨᱢᱟ ᱨᱮ ᱥᱟᱣᱚᱱᱦᱮᱛ ᱥᱟᱡᱚᱱᱟ ᱫᱚ ᱢᱤᱫ ᱠᱷᱚᱸᱫᱽᱨᱚᱸᱫᱽ ᱯᱩᱛᱷᱤ, ᱢᱟᱞᱟ ᱢᱩᱫᱟᱹᱢ, ᱟᱨ ᱜᱤᱫᱽᱨᱟᱹ ᱜᱟᱛᱮ ᱯᱩᱛᱷᱤᱱ ᱠᱚ ᱩᱪᱷᱟᱹᱱ ᱟᱠᱟᱫᱟ ᱾ ᱑᱙᱘᱘ ᱥᱟᱹᱦᱤᱛ ᱠᱷᱚᱱ ᱱᱟᱦᱟᱜ ᱯᱟᱛᱷᱟᱢ ᱧᱩᱛᱩᱢ ᱛᱮ ᱩᱪᱷᱟᱹᱱ ᱛᱟᱦᱮᱠᱟᱱᱟ ᱾ ᱥᱟᱱᱛᱟᱲ ᱥᱟᱶᱦᱮᱫ ᱨᱮ ᱟᱭᱢᱟ ᱮᱱᱮᱢ ᱢᱮᱱᱟᱜ ᱠᱷᱟᱹᱛᱤᱨ ᱮ ᱟᱹᱰᱤ ᱞᱮᱠᱟᱱ ᱥᱤᱨᱯᱟᱹᱭ ᱧᱟᱢ ᱠᱮᱫᱟ ᱾

 ᱢᱟᱹᱱ ᱟᱨ ᱥᱤᱨᱯᱷᱟᱹ 
 ᱟᱹᱫᱤᱵᱟᱹᱥᱤ ᱥᱟᱶᱛᱟ-ᱥᱮᱪᱮᱫ ᱟᱨ ᱞᱟᱠᱪᱟᱨ ᱥᱮᱢᱞᱮᱫ, ᱳᱰᱤᱥᱟ (᱑᱙᱘᱐) ᱥᱟᱞᱮ ᱨᱮ ᱢᱤᱫ "ᱯᱨᱚᱞᱤᱯᱷᱤᱠ ᱚᱱᱚᱞᱤᱭᱟᱹ" ᱞᱮᱠᱟᱛᱮᱭ ᱠᱚ ᱢᱟᱹᱱ ᱟᱠᱟᱫᱮᱭᱟ ᱾
 ᱚᱞ ᱤᱱᱰᱤᱭᱟ ᱥᱟᱱᱛᱟᱲᱤ ᱨᱟᱭᱴᱚᱨᱥ ᱮᱥᱳᱥᱤᱭᱮᱥᱚᱱ (᱑᱙᱘᱘)  ᱨᱮ ᱥᱟᱱᱛᱟᱲᱤ ᱥᱟᱶᱦᱮᱫ ᱨᱮ ᱟᱡᱟᱜ ᱟᱹᱰᱤ ᱢᱟᱨᱟᱝ ᱮᱱᱮᱢ ᱞᱟᱹᱜᱤᱫ ᱛᱮ ᱥᱤᱨᱯᱷᱟᱹᱭ ᱧᱟᱢ ᱟᱠᱟᱝ-ᱟ ᱾
 ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱯᱷᱮᱞᱳᱥᱤᱯ (᱒᱐᱐᱔) ᱮᱢ ᱠᱟᱛᱮ ᱠᱚ ᱥᱟᱨᱦᱟᱣ ᱠᱮᱫᱼᱟ ᱾ 
 ᱚᱞ ᱤᱱᱰᱤᱭᱟ ᱵᱷᱟᱥᱟ ᱢᱳᱨᱪᱟ, ᱡᱟᱢᱥᱮᱫᱽᱯᱩᱨ (᱒᱐᱐᱕)  
 ᱨᱟᱣᱩᱨᱠᱮᱞᱟ ᱟᱥᱮᱠᱟ ᱒᱐᱐᱖ ᱟᱨ ᱒᱐᱐᱘ ᱥᱮᱨᱢᱟ ᱨᱮ ᱵᱟᱨ ᱫᱷᱟᱣ ᱥᱤᱨᱯᱷᱟ. ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

ᱛᱷᱚᱠ: ᱥᱟᱱᱛᱟᱲ
ᱛᱷᱚᱠ: ᱥᱟᱱᱛᱟᱲᱤ ᱚᱱᱚᱞᱤᱭᱟᱹ
ᱛᱷᱚᱠ: ᱥᱟᱱᱛᱟᱲ ᱚᱱᱚᱞᱤᱭᱟᱹ